**Гатабая Раджапаксэ** (сінгальск.: ගෝඨාභය රාජපක්ෂ; нар. 20 чэрвеня 1949) — дзяржаўны і ваенны дзеяч Шры-Ланкі. Прэзідэнт Шры-Ланкі з 18 лістапада 2019 па 9 ліпеня 2022.

Біяграфія
---------

Нарадзіўся ў адной з уплывовых сем’яў Шры-Ланкі. Бацька быў дэпутатам і міністрам. Гатабая Раджапаксэ пяты з дзевяці дзяцей, яго брат Махінда займаў пасаду прэзідэнта краіны на працягу двух тэрмінаў. Два іншых брата таксама займалі ўрадавыя пасады высокага ўзроўню. У 1971 годзе Гатабая паступіў на ваенную службу ў армію, навучаўся ў Ваеннай акадэміі Шры-Ланкі.

У 1998 годзе яго сям’я эмігравала ў Злучаныя Штаты Амерыкі і вярнулася на Шры-Ланку ў 2005 годзе, калі брат Махінда Раджапаксэ быў абраны прэзідэнтам краіны пры падтрымцы кааліцыі Аб’яднанага народнага альянсу свабоды. З лістапада 2005 года па студзень 2015 года Гатабая ўзначальваў Міністэрства абароны на заключных этапах грамадзянскай вайны на Шры-Ланцы, кіруючы ваеннымі дзеяннямі супраць паўстанцаў Тыграў вызвалення Таміл-Ілама ў паўночна-ўсходняй частцы вострава.

У 2015 годзе на прэзідэнцкіх выбарах ягоны брат саступіў уладу апазіцыі з Новага Дэмакратычнага фронту на чале з Майтрыпалай Сірысенай.

Падчас выбарчай кампаніі прэзідэнцкіх выбараў 2019 года Гатабая ў асноўным выкарыстаў рыторыку сінгальскага нацыяналізму. 17 лістапада 2019 года ён перамог кандыдата ад Аб’яднанай нацыянальнай партыі (УНП) Саджыта Прэмадаса і стаў прэзідэнтам краіны.

9 ліпеня 2022 года Раджапаксэ пакінуў сваю афіцыйную рэзідэнцыю незадоўга да таго, як пратэстоўцы штурмавалі комплекс. У выніку масавых пратэстаў Раджапаксэ 10 ліпеня заявіў аб сыходзе ў адстаўку 13-га чысла.

13 ліпеня канцылярыя прэм'ер-міністра паведаміла, што Гатабая Раджапаксэ збег на Мальдывы. У краіне абвешчана надзвычайнае становішча. Спікер парламента заявіў, што Раніл Вікрамасінгхе быў прызначаны Раджапаксам выконваючым абавязкі прэзідэнта.

Зноскі
------

1. ↑  Gotabaya Rajapaksa // GeneaStar<a href='https://wikidata.org/wiki/Track:Q98769076'></a><a href='https://wikidata.org/wiki/Track:Q3100478'></a>
2. ↑
3. 1 2  Who is Sri Lanka's controversial new president?(англ.) (17 лістапада 2019). Праверана 17 лістапада 2019.
4. 1 2  Sri Lanka a Gotabaya Rajapaksa (італ.) (17 лістапада 2019). Архівавана з першакрыніцы 17 лістапада 2019. Праверана 17 лістапада 2019.
5. ↑  Gotabaya Rajapaksa è stato eletto presidente dello Sri Lanka (італ.) (17 лістапада 2019). Архівавана з першакрыніцы 17 лістапада 2019. Праверана 17 лістапада 2019.
6. ↑  Gotabaya Rajapaksa elected president of Sri Lanka(англ.). Праверана 29 снежня 2019.
7. ↑  Sri Lanka strongman Rajapaksa wins presidency by big margin(англ.) (17 лістапада 2019). Праверана 17 лістапада 2019.
8. ↑  *Олеся Павленко*. Экс-посол Шри-Ланки в России: президент Раджапакса покинул страну (руск.).  Коммерсантъ (9 ліпеня 2022). Праверана 9 ліпеня 2022.
9. ↑  В Шри-Ланке протестующие захватили президентскую резиденцию (руск.).  Meduza (9 ліпеня 2022). Праверана 9 ліпеня 2022.
10. ↑  СМИ: президент Шри-Ланки уйдет в отставку 13 июля. Newswire также сообщает, что спикер парламента Шри-Ланки известил президента о решении лидеров партий о его отставке **(нявызн.)**.  ТАСС (9 ліпеня 2022). Праверана 9 ліпеня 2022.
11. ↑  *Joseph Stepansky*. State of emergency imposed in Sri Lanka after president flees (англ.). *www.aljazeera.com*. Праверана 13 ліпеня 2022.